TTA บวก 4% ลุ้นกำไรไตรมาส 2 โตเฉียด 4 เท่าตัว! อานิสงส์ค่าระวางเรือพุ่ง
TTA วิ่ง 4% โบรกฯชูเป้า 19.40 บ. คาดกำไรไตรมาส 2/64 โตเฉียด 4 เท่าตัว รับอานิสงส์จากค่าระวางเรือพุ่งและเรือเช่ากลับมามีกำไร
TTA วิ่ง 4% โบรกฯคาดกำไรไตรมาส 2 แตะ 641 ลบ. โตเกือบ 4 เท่าตัว รับอานิสงส์จากค่าระวางเรือพุ่งและเรือเช่ากลับมามีกำไร แนะนำ “ซื้อ” ราคาเป้าหมาย 19.40 บ.
23 ก.ค. 2564

ผู้สื่อข่าวรายงานว่าวันนี้ (23ก.ค. 2564) ราคาหุ้นบริษัท โทรีเซนไทย เอเยนต์ซีส์ จำกัด (มหาชน)หรือTTAณ เวลา 10.34น. อยู่ที่ระดับ 14.70บาท เพิ่มขึ้น 0.50บาท หรือ 3.52% โดยทำจุดสูงสุดที่ 14.80บาท และทำจุดต่ำสุดที่ 14.30บาท ด้วยมูลค่าการซื้อขาย 204.38ล้านบาท

บริษัทหลักทรัพย์ ฟิลลิป (ประเทศไทย) จำกัด (มหาชน) ระบุในบทวิเคราะห์ (23 ก.ค. 2564) โดยคาดไตรมาส 2/2564 มีกำไร 641 ล้านบาท เพิ่มขึ้น 365.90% จากปีก่อนที่ขาดทุน ซึ่งคาดรายได้รวมเพิ่มขึ้น 55.70% จากงวดเดียวกันของปีก่อนเป็น 4,596 ล้านบาท หลักจากเดินเรือที่ดัชนี BSI เพิ่มขึ้น 366% จากงวดเดียวกันของปีก่อนแต่ Lag Time ที่ยาวขึ้นในการปรับค่าระวางเรือและเรือเช่ากลับมามีกำไรครอบคลุมขาดทุนจากไตรมาส 1/2564 ได้หมดจึงคาดค่าระวางเรือเพิ่มขึ้น 145.80% จากงวดเดียวกันของปีก่อนเป็น 18,496 ดอลลาร์
สำหรับต้นทุนเดินเรือคาดเพิ่ม 7.40% จึงมีกำไรได้โดดเด่น, MML ได้งานวางสายเคเบิ้ลใต้ทะเลเพิ่มจึงลดลงจากปีก่อนมากส่วน PMTA ยอดขายปุ๋ยยังอ่อนลงจากงวดเดียวกันของปีก่อนจากการส่งออกที่ขาดแคลนตู้คอนเทนเนอร์และค่าระวางเรือที่สูง แต่ยอดขายในเวียดนามดีขึ้นจากการหันมาทำตลาดในประเทศซึ่งชดเชยได้ส่วนหนึ่ง
ทั้งนี้ไตรมาส 3/2564 ทางฝ่ายวิจัยคาดยังดีจากทั้งเดินเรือและ MMLจากในช่วง 1-21 ก.ค. 2564 ดัชนี BSI เพิ่มขึ้นจากค่าเฉลี่ยไตรมาส 2/2564 ที่ 14% และไตรมาส 2/2563ที่ 109% มองเดินเรือยังดีต่อเนื่อง, MML จะมีรายได้สูงขึ้นจากการรับรู้ Backlog มากขึ้นและคาดพลิกมีกำไร, PMTA ดีขึ้นจากไตรมาสก่อนเพราะเป็นฤดูเพาะปลูกในเวียดนาม มองกำไร TTA มีโอกาสโตได้จากไตรมาสก่อนและจากงวดเดียวกันของปีก่อน
อย่างไรก็ตามทางฝ่ายวิจัยยังคงคาดการณ์กำไรที่ 1,049 ล้านบาท ไว้ก่อนและจะพิจารณาอีกครั้งหลังประกาศงบ โดยให้ราคาพื้นฐาน 19.40 บาท ยังคงคำแนะนำ “ซื้อ”